b'\n_START_ARTICLE_\nNelma Sibelius\n_START_PARAGRAPH_\nKaino Ihanelma (Nelma) Sibelius, o. s. Swan (1. joulukuuta 1878 Janakkala \xe2\x80\x93 12. elokuuta 1970 Helsinki) oli suomalainen lasten- ja nuortenkirjailija._NEWLINE_Sibeliuksen vanhemmat olivat Carl Gustaf Swan ja Emilia Malin. Perheess\xc3\xa4 oli yhdeks\xc3\xa4n tyt\xc3\xa4rt\xc3\xa4, joista tunnetuin oli lastenkirjailija Anni Swan._NEWLINE_Nelma Sibelius oli naimisissa s\xc3\xa4velt\xc3\xa4j\xc3\xa4 Jean Sibeliuksen veljen psykiatrian professori Christian Sibeliuksen kanssa. Miehens\xc3\xa4 kuoltua h\xc3\xa4n ty\xc3\xb6skenteli piirustuksenopettajana, kirjailijana ja suomentajana.'